V**ideonovērošanas un audioieraksta paziņojums**

**I Darbības joma un mērķis**

1. Šajā Paziņojumā Pašvaldība ir aprakstījusi pasākumus, lai nodrošinātu, ka tiek aizsargātas Datu subjekta intereses un brīvības, vienlaicīgi nodrošinot, ka to personas dati tiek apstrādāti godprātīgi, likumīgi un Jums kā Datu subjektam pārredzamā veidā.

2. Jums ieejot/nokļūstot Pašvaldības telpās vai tās novietņu teritorijā, kurā tiek veikta videonovērošana, var tikt apstrādāts videoattēls un laiks, kad Jūs apmeklējāt telpas un/vai teritoriju. Videonovērošana netiek veikta teritorijās, kur Datu subjekti sagaida paaugstinātu privātumu - ģērbtuvēs, sanitārajos mezglos, atpūtas zonās, u.tml. Videonovērošanas kameru ieraksta zonas ir koncentrētas uz gaiteņiem, ieejām/izejām, transportlīdzekļiem, stāvlaukumiem, iebraukšanas/izbraukšanas vietām un cilvēku plūsmu novietņu teritorijā.

3. Personas datu apstrādes mērķis (nolīki): noziedzīgu nodarījumu un administratīvo pārkāpumu novēršana vai atklāšana saistībā ar īpašuma aizsardzību un personu vitāli svarīgu interešu, dzīvības un veselības aizsardzību:

4. Personas datu apstrāde ir vajadzīga, lai aizsargātu Datu subjekta vai trešās personas vitāli svarīgas intereses (piemēram, personas dzīvības un veselības aizsardzībai, kas ir saistīti ar noziedzīgu nodarījumu novēršanu un/vai atklāšanu);

5. Pašvaldības leģitīmo interešu nodrošināšanai (piemēram, lai novērstu vai atklātu noziedzīgus nodarījumus un administratīvos pārkāpumus saistībā ar īpašuma aizsardzību, nodrošinātos ar lietiskajiem pierādījumiem, nodrošinātu klientu apkalpošanas kvalitātes visaugstākos standartus).

6. Pašvaldības likumīgās (leģitīmās) intereses:

6.1. Klientu un darbinieku drošības nodrošināšana;

6.2. Klientu un darbinieku īpašuma aizsardzība;

6.3. Pašvaldības īpašuma aizsardzība un sabiedriskās kārtības nodrošināšana;

6.4. Krāpšanas un korupcijas risku novēršana;

6.5. Efektīvu Pašvaldības pārvaldības procesu nodrošināšana;

6.6. Pakalpojumu kvalitātes uzlabošana un nodrošināšana;

6.7. Ugunsdrošības un darba aizsardzības noteikumu ievērošana;

6.8. Tiesisko interešu aizsardzībai, vēršoties valsts pārvaldes, operatīvās darbības iestādēs un tiesā.

7. Audioieraksts tiek veikts, lai aizsargātu Pašvaldības policijas darbinieku leģitīmo interešu nodrošināšanai, kā arī nodrošinātu apkalpošanas kvalitātes visaugstākos standartus. Audioieraksts var tikt veikts Pašvaldības policijas darbinieku transportlīdzekļos un pie Pašvaldības policijas darbiniekiem.

8. Apstrādājot personas datus mērķiem, kas nav norādīti šajā Paziņojumā, kā arī lai precizētu informāciju par datu apstrādes individuālajiem nosacījumiem, Pašvaldība var informēt Jūs atsevišķi (piemēram, izvietojot paziņojumus pie ieejas durvīm vai videonovērošanas veikšanas vietās). Tāpat informāciju Jums var sniegt arī Pašvaldības personāls, to izskaidrojot mutiski, vai lūdzot iepazīties ar noteiktos dokumentos norādītu informāciju.

**II Kāds ir personas datu apstrādes tiesiskais pamats?**

9. Videonovērošana tiek veikta, pamatojoties uz Regulas 6.panta 1.punkta d) un f) apakšpunktu.

10. Pašvaldības policijas videonovērošana tiek veikta, pamatojoties uz Regulas 6.panta 1.punkta c), d), f) apakšpunkts un Ministru kabineta 21.03.2017. noteikumu numurs 153 “Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi” 1.punktu.

**III Kāds ir personas datu apstrādes laika posms?**

11. Pašvaldība, izvēloties kritērijus personas datu glabāšanai, ņem vērā zemāk norādītos apstākļus:

11.1. vai personas datu glabāšanās termiņš ir noteikts vai izriet no Latvijas Republikas un/vai Eiropas Savienības normatīvajiem aktiem;

11.2. kādu periodu attiecīgos personas datus ir nepieciešams glabāt, lai nodrošinātu Pašvaldības vai trešās personas leģitīmo interešu realizāciju un aizsardzību;

11.3. kamēr nepastāv kāds cits tiesiskais pamats datu apstrādei, piemēram, lai izpildītu Pašvaldībai saistošus pienākumus;

12. Ieraksti tiks uzglabāti ne ilgāk kā nepieciešams saskaņā ar datu apstrādes paziņojumu un to maksimālais uzglabāšanas laiks ir no 14 līdz 30 dienām no ierakstīšanas brīža (atkarībā no videonovērošanas kameras novietojuma) izņemot gadījumus, kad ieraksts ir jāsaglabā kā pierādījums, lai aizsargātu Pašvaldības, Klienta vai trešo personu intereses.

13. Pašvaldības policijas videonovērošanas ieraksti tiks uzglabāti trīs mēnešus. Ministru kabineta 21.03.2017. noteikumu numurs 153 “Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi” 10.punkts.

14. Ja attiecīgajā videoierakstā tiks atspoguļota iespējami prettiesiska rīcība vai rīcība, kas palīdzēs Pašvaldībai nodrošināt tiesiskās intereses. Šajā gadījumā, attiecīgais videoieraksts var tikt saglabāts līdz tiesiskās intereses nodrošināšanas brīdim.

**IV Kurš piekļūst informācijai un kam tā tiek izpausta?**

15. Videonovērošanas personas datu saņēmēji var būt Pašvaldības pilnvarotie darbinieki, atbilstoši savos darba pienākumos noteiktajam apjomam, kā arī Valsts Ugunsdzēsības un glābšanas dienests, tiesībsargājošās iestādes [(](http://t.sk/)policija, prokuratūra, tiesa), kontrolējošās un uzraugošās institūcijas (Datu valsts inspekcija), juridisko pakalpojumu sniedzēji, apdrošināšanas kompānijas, ja attiecīgajai trešajai personai personas dati jānodod Pašvaldības noslēgtā līguma ietvaros, lai veiktu kādu līguma izpildei nepieciešamu funkciju (piemēram, Pašvaldības leģitīmo interešu realizācijai; juridiskās palīdzības sniegšanai).

**V Kā tiks informēts datu subjekts par viņa personas datu apstrādi?**

16. Jūs par šajā Paziņojumā norādīto personas datu apstrādi tiksiet informēts pie ieejām telpās vai vietās, kur tiks veikta videonovērošana, ar brīdinājuma zīmi, ar kurām Jūs tiekat brīdināti par to, ka Pašvaldības telpās un teritorijā notiek videonovērošana, sniedzot pamatinformāciju saistībā ar videonovērošanu, kā arī informē par iespējām saņemt detalizētāku informāciju.